CELEX: 62008FO0098
Language: bg
Date: 2009-07-02 00:00:00
Title: Определение на Съда на публичната служба (втори състав) от 2 юли 2009 г. # Bart Nijs срещу Сметна палата на Европейските общности. # Публична служба - Длъжностни лица - Повишение. # Дело F-98/08.

ОПРЕДЕЛЕНИЕ НА СЪДА НА ПУБЛИЧНАТА СЛУЖБА (втори състав)
      2 юли 2009 година
      Дело F-98/08
      Bart Nijs
      срещу
      Сметна палата на Европейските общности
      „Публична служба — Длъжностни лица — Повишаване — Процедура по повишаване за 2008 г. — Явно неоснователна и явно недопустима жалба“
      Предмет: Жалба, подадена на основание членове 236 ЕО и 152 АЕ, с която г‑н Nijs иска по-конкретно, от една страна, отмяна на решението
         на Сметната палата да не го повиши през 2008 г., доколкото жалбоподателят не е включен в списъка на подлежащите на повишаване
         през 2008 г. длъжностни лица, изготвен от генералния секретар на Сметната палата (Съобщение до персонала № 32‑2008 от 5 май 2008 г.), както и на подготвителните и последващите това решение актове, и от друга страна, осъждане на
         Сметната палата да заплати обезщетение за вреди
      
      Решение: Отхвърля жалбата отчасти като явно недопустима и отчасти като явно неоснователна. Осъжда жалбоподателя да поеме всички съдебни
         разноски.
      
      Резюме
      Длъжностни лица — Жалба — Жалба за отмяна — Искане за обезщетение — Недопустимост поради липса на искане за обезщетение в
            досъдебното производство
      (членове 90 и 91 от Правилника за длъжностните лица)
      Искането за обезщетение е явно недопустимо поради непровеждане на досъдебно производство по членове 90 и 91 от Правилника
         за длъжностните лица, когато длъжностното лице предварително не е направило искане за обезщетение за вредите, които твърди,
         че е претърпяло.
      
      (вж. точка 27)